Керстин Кардон

Матилда Кристина (Керстин) Кардон (1843–1924) била шведска сликарка и учителка по уметност. Една од првите 18 жени кои биле примени во женскиот оддел на Кралската шведска академија за ликовни уметности, таа продолжила да слика портрети и мртва природа во масло и пастел. Во 1875 година, таа започнала да предава на Семинари за обука на женски учители (Högre lärarinneseminariet) и отворила сопствено сликарско училиште во центарот на Стокхолм. Таа била популарна сликарка на портрети од високото општество, таа направила три портрети на кралот Оскар II.

 Биографија 
Родена во Стокхолм на 17 август 1843 година, Матилда Кристина Кардон била ќерка на литографскиот уметник Јохан Елиас Кардон (1802–1878) и неговата сопруга Брита Кристина родена Сундберг (1812–1894). Тие имале две ќерќи а Матилда била помалата. Откако првично била обучена од нејзиниот татко, во 1864 година таа била една од првите 18 жени кои биле примени од новиот женски оддел на Кралската академија каде студирала до 1871 година

Таа за прв пат насликала мртва природа и жанровски слики, поднесувајќи го малку хумористичното дело „Lurande katt“ (мачка што демне) до Уметничката асоцијација на Стокхолм во 1868 година. По завршувањето на студиите, таа одела на студиски патувања во Париз, Минхен, Лондон, Виена, Италија и Холандија, особено за да го усоврши нејзиното портретно сликарство.

Во 1875 година, по предавањата во различни училишта во Стокхолм, таа била ангажирана од страна на Училиштето за обука како инструктор по цртање до 1884 година. Паралелно, таа отворила сликарско училиште во нејзиното ателје на Дротнингатан во центарот на Стокхолм каде што останала до 1911 година. Преку нејзините многубројни студенти, таа можела да даде значаен придонес во уметноста во Шведска. Во 1890 година, таа станала членка на Шведската федерација на уметници (Svenska Konstnärsförbundet) и била назначена за комесар за одделот за шведски женски уметници на Светскиот саем во Чикаго во 1893 година. Од 1907 година, таа била член на уметничкиот комитет на Пријатели на ракотворби.

Покрај нејзините три портрети на кралот Оскар Втори, таа насликала и  многу истакнати Швеѓани, вклучувајќи го и истражувачот Свен Хедин, сликарот Густаф Ридберг и многу грофови и барони. Нејзините дела се наоѓаат во колекцијата на Музејот на уметност во Малме и делот за гравури на Националниот музеј во Стокхолм.

Керстин Кардон починала во Стокхолм на 5 јануари 1924 година.

 Наводи 

 Надворешни врски 
 Kerstin Cardon at Svenskt kvinnobiografiskt lexikon

Категорија:Шведски сликари
Категорија:Починати во 1924 година
Категорија:Родени во 1843 година